PART 9
Wanem Taem Nao Earth Bae Kamap Paradaes?
Olketa trabol wea happen long earth showimaot Kingdom bilong God hem klosap nao for duim samting. Luke 21:10, 11; 2 Timothy 3:1-5
Bible storyim finis staka samting wea happen distaem. Hem sei pipol bae lovem selen, no obeyim mami and dadi, raf, and interest nomoa for enjoyim olketa seleva.
Olketa bigfala earthquake bae sekem olketa ples. Olketa war, bigfala hangre, and staka sik bae kamap tu. Olketa samting hia gohed for happen distaem.
Jesus hem sei olketa bae talemaot gud nius abaotem Kingdom long evri ples long world tu.—Matthew 24:14.
Datfala Kingdom bae finisim evri nogud samting. 2 Peter 3:13
Klosap nao Jehovah bae finisim evri nogud pipol.
Hem bae panisim Satan and olketa demon.
Olketa wea followim samting wea God talem bae no dae, bat olketa bae gohed for laef long wanfala niu world wea evri samting hem raeteous and no eni samting bae mekem olketa fraet. Evriwan bae trustim narawan and lovem olketa evriwan.
lmo_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn twi_Latn tpi_Latn